## Anexa 2 – Criteriile de verificare a conformității administrative și a eligibilității

#### A1. Criterii de verificare a conformității administrative

|  | **Criterii** | **Subcriterii** | |
| --- | --- | --- | --- |
| 1. | Cererea de finanțare conține toate anexele solicitate prevăzute in Orientări privind accesarea finanțărilor în cadrul Programului Operațional Capital Uman 2014-2020 si de ghidul solicitantului condiții specifice. | * Cererea de finanțare este însoțită de toate anexele solicitate in Orientări privind accesarea finanțărilor în cadrul Programului Operațional Capital Uman 2014-2020 si de Ghidul Solicitantului Conditii Specifice. | Se verifică dacă sunt încărcate în sistemul MySMIS următoarele documente și dacă informațiile din aceste documente există și sunt suficient de clare pentru a permite verificarea conformităţii administrative şi a eligibilităţii:   1. Anexa nr. 2 la Orientările privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare: Document Unic pentru verificarea Conformității Administrative și a Eligibilității (DUCAE) pentru Solicitant/LiderDeclarație 2. Declaraţie pe propria răspundere privind încadrarea întreprinderii în categoria întreprinderilor mari (anexa 7 la Ghid conditii specifice). 3. Declarație privind neîncadrarea întreprinderii în categoria “întreprinderilor aflate în dificultate” (anexa 8 la Ghid conditii specifice). 4. Declarație privind certificarea efectului stimulativ (anexa 9 la Ghid conditii specifice). 5. Declarație pe propria răspundere privind asumarea responsabilității pentru asigurarea sustenabilității măsurilor sprijinite (anexa 11 la Ghid condiții specifice). |
| 2. | Cererea de finanțare este semnatã de cãtre reprezentantul legal? | * Se verificã dacã persoana care a semnat cererea de finanțare este aceeași cu reprezentantul legal sau împuternicitul acestuia. |  |

#### A2. Criterii de verificare a eligibilității

|  | **Criterii** | **Subcriterii** | |
| --- | --- | --- | --- |
| ***A. Eligibilitatea solicitantului*** | | |  |
| 3 | Solicitantul face parte din categoria de beneficiari eligibili și îndeplineste condițiile stabilite în Ghidul Solicitantului - Condiții Specifice? | * Solicitantul face parte din categoriile de beneficiari eligibili menţionate în Ghidul Solicitantului - Condiții Specifice. * Solicitantul are capacitate financiară: valoarea finanțării nerambursabile care poate fi accesată de fiecare organizație (în funcție de tipul acesteia). | Se verifică dacă solicitantul a încărcat în MySMIS o copie scan după certificatul constatator emis de Oficiul Registrului Comerțului, valabil la data încărcării acestuia în sistem. În certificatul constatator trebuie să se regăsească ca fiind autorizată cel puțin un cod CAEN al unei activitati principale sau secundare desfășurată într-un sector economic cu potențial competitiv.  *Se verifica daca codul CAEN al activitatii autorizate principale sau secundare eligibila pentru acest apel de proiecte, mentionat in certificatul constatator* emis de Oficiul Registrului Comerțului, *se regaseste in anexa 5 – Lista aferenta codurilor CAEN eligibile.*  În situația în care în cererea de finanțare se menționează faptul că solicitantul intenționează să-și adapteze activitatea principală sau secundară la cel puțin unul dintre sectoarele economice cu potențial competitiv, acest fapt se va urmări în etapa de contractare, când solicitanții sunt obligați să încarce în sistemul informatic MySMIS o copie scan după certificatul constatator emis de Oficiul Registrului Comerțului, valabil la data încărcării acestuia în sistem, în care să se regăsească ca fiind autorizată cel puțin o activitate principală sau secundară desfășurată într-un sector economic cu potențial competitiv.  Se verifică dacă solicitantul a încărcat în MySMIS o copie scan după dovada înființării ca entitate juridică.  Se verifica daca solicitantul are capacitate financiară, conform prevederilor din Ghidul solicitantului - condiții specifice. |
| ***B. Eligibilitatea proiectului*** | | |  |
| 4 | Proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) a mai beneficiat de sprijin financiar din fonduri nerambursabile (dublă finanțare)?[[1]](#footnote-1) | * Se verifică dacă solicitantul a bifat NU în cererea de finanțare. | * Se verifică dacă solicitantul a declarat în Declarația privind evitarea dublei finanțări că proiectul propus spre finanțare (activitățile proiectului, cu aceleaşi rezultate, pentru aceiaşi membri ai grupului ţintă) NU a mai beneficiat de sprijin financiar din fonduri nerambursabile. |
| 5 | Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către solicitant(art. 65, alin (6) din Reg. 1303/2013)? | * Solicitantul a bifat NU în cererea de finanţare(în vederea respectării dispozițiilor art. 65 alin. (6) din Reg. CE nr. 1303/2013 privind eligibilitatea cheltuielilor) sau, dacă a bifat și DEMARAT, solicitantul a precizat că a respectat legislația relevantă aplicabilă proiectului, conform art.125, alin 3, lit. (e) din Reg. CE nr. 1303/2013. | Se verifică dacă solicitantul a declarat în Declarație de eligibilitate, că proiectul pentru care se solicită finanţare nu a mai beneficiat de finanţare din fonduri publice, altele decât cele ale solicitantului, în ultimii 5 ani înainte de data depunerii cererii de finanţare. |
| 6 | Proiectul se încadrează în programul operațional, conform specificului de finanțare stabilit în Ghidul Solicitantului- Condiții Specifice? | * Proiectul este încadrat în axa prioritară, prioritatea de investiţii, obiectivul specific, indicatorii de realizare imediată şi de rezultat și măsurile relevante, conform POCU şi Ghidului Solicitantului. | Se verifică dacă solicitantul a încadrat proiectul în axa prioritară, prioritatea de investiții, obiectivul specific, indicatorii de realizare imediată şi de rezultat și tipurile de măsuri, conform POCU şi prezentului Ghid al solicitantului – condiții specifice.  Proiectul prevede țintele minime ale indicatorilor specifici de realizare și de rezultat imediat prevazuti in Ghidul solicitantului – condiții specifice |
| 7 | Grupul țintă este eligibil? | * Grupul țintă al proiectului se încadrează în categoriile eligibile menționate în Ghidul Solicitantului- Condiții Specifice. | Grupul țintă cuprinde numărul minim obligatoriu de persoane prevăzut în Ghidul Solicitantului.  Grupul țintă cuprinde exclusiv categorii de persoane prevăzute în Ghidul Solicitantului conditii specifice |
| 8 | Valoarea proiectului, contribuția financiară solicitată, valoarea subcontractării și durata acestuia se încadrează în limitele stabilite în Ghidul Solicitantului- Condiții Specifice? | * Valoarea totală a proiectului, valoarea asistenței financiare nerambursabile solicitate trebuie să se înscrie în limitele stabilite în Ghidul Solicitantului. * Valoarea ajutorului de stat/minimis respectă limita maximă din Ghidul Solicitantului- Condiții Specifice (acolo unde este cazul) | Valoarea maximă eligibila a unui proiect este de 500.000 euro.  Intensitatea ajutorului de stat nu trebuie să depășească 50% din valoarea totală eligibilă a proiectului de formare.  Aceasta poate fi majorată până la o intensitate a ajutorului de stat de 60% din valoarea totală a cheltuielilor eligibile cu formarea, dacă formarea se adresează lucrătorilor cu handicap sau lucrătorilor defavorizați. |
| 9 | Durata proiectului | * Durata de implementare a proiectului nu depăşeşte durata specificata în Ghidul Solicitantului Condiție Specifice | Durata proiectului se încadrează în durata maximă prevăzută în Ghidul solicitantului-condiții specifice. |
| 10 | Cheltuielile prevăzute respectă prevederile legale privind eligibilitatea? | * Cheltuielile prevăzute la capitolul de cheltuieli eligibile sunt conforme cu cele prevăzute în Ghidul Solicitantului- Condiții Specifice. |  |
| 11 | Bugetul proiectului respectă rata de cofinanţare? | * Bugetul respectă rata de cofinanțare (FSE/ILMT, buget național și contribuție proprie). | Se va verifica respectarea contribuției proprie minimă pentru solicitant, conform prevederilor Ghidului Solicitantului– Conditii specifice. |
| 12 | Proiectul cuprinde cel puțin activitățile obligatorii? | * Proiectul cuprinde activitățile obligatorii, prevăzute în Ghidul Solicitantului- Condiții Specifice. | În proiect este prevăzută activitatea obligatorie menționată în Ghidul Solicitantului – condiții specifice. |
| 13 | Proiectul cuprinde mãsurile minime de informare și publicitate? | * Proiectul cuprinde, în cadrul activității de informare și publicitate, măsurile minime prevăzute în Ghidul Solicitantului- Condiții Specifice. | * Se va verifica daca solicitantul a descris în cererea de finanțare masurile minime de informare si publicitate prevăzute in corrigendumul nr. 2 la Orientări privind accesarea finanțărilor în cadrul programului Operațional Capital Uman 2014-2020.   Masurile minime de informare si publicitate care trebuie descrise în cererea de finantare sunt:  - Asigurarea vizibilitatii proiectului (prin expunerea unui afiș) la sediul de implementare a proiectului;  - Beneficiarii se asigura ca cei care participa în cadrul proiectului sunt informati în mod specific cu privire la sprijinul acordat prin FSE;  - Orice fel de documente referitoare la implementarea proiectelor si publicate pentru public sau participanti, inclusiv certificatele de prezenta sau alte certificate, trebuie sa includa o mentiune cu privire la faptul ca operatiunea a fost sprijinita în cadrul FSE. |

NB: Prevederile prezentei grile de evaluare se completează şi se interpretează în conformitate cu prevederile documentului Orientări privind accesarea finanțărilor în cadrul programului Operațional Capital Uman 2014-2020, cu modificarile si completarile ulterioare şi în conformitate cu prevederile Ghidului Solicitantului – Conditii Specifice aferent prezentului apel de proiecte.

1. Pentru a se considera dublă finanțare, condiţiile trebuie îndeplinite cumulativ. Solicitantul/beneficiarul trebuie să se asigure că participanții la operațiuni nu au reprezentat grup ţintă pentru măsuri similare, cofinanţate din fonduri nerambursabile. În cazul în care, în implementare, se constată încălcarea acestui criteriu, contractul de finanţare va fi reziliat, conform prevederilor legale în vigoare. [↑](#footnote-ref-1)