PROGRAMUL OPERAŢIONAL CAPITAL UMAN

Axa prioritară 3 – *Locuri de muncă pentru toți*

Obiectivul tematic 10: *Investițiile în educație, calificare și formare profesională pentru dobândirea de competențe și învățare pe tot parcursul vieții*

Prioritatea de investiții *10iii - Îmbunătățirea accesului egal la învățarea pe tot parcursul vieții pentru toate grupurile de vârstă într-un cadru formal, non-formal sau informal, actualizarea cunoștințelor, a aptitudinilor și a competențelor forței de muncă și promovarea unor căi de învățare flexibile, inclusiv prin orientare profesională și prin validarea competențelor dobândite*

Obiectivul specific: 3.12 - Îmbunătățirea nivelului de cunoștințe/competențe/aptitudini aferente sectoarelor economice/domeniilor identificate conform SNC şi SNCDI ale angajaților

GHIDUL SOLICITANTULUI - CONDIȚII SPECIFICE

**Competenţe digitale pentru angajaţii din INTREPRINDERI MARI**

AP3/PI 10iii/OS 3.12

**DECEMBRIE 2019**

Cuprins

[**CAPITOLUL 1 Informații despre apelul de proiecte** 3](#_Toc524541281)

[**A1. Context general** 3](#_Toc524541282)

[**A2. Context național - date esențiale** 3](#_Toc524541283)

[**A3. Abordarea POCU cu privire la adaptarea lucrătorilor si a întreprinderilor la schimbare** 3](#_Toc524541284)

[**1.1** **Axa prioritară, prioritatea de investiții, obiectiv specific, rezultat așteptat** 3](#_Toc524541285)

[**1.2. Tipul apelului de proiecte și perioada de depunere a propunerilor de proiecte** 3](#_Toc524541286)

[**1.3.** **Tipuri de activități eligibile care pot fi sprijinite în contextul prezentului ghid al solicitantului – condiții specifice** 3](#_Toc524541287)

[**1.4 Teme secundare FSE** 3](#_Toc524541288)

[**1.5.** **Teme orizontale** 3](#_Toc524541289)

[**1.6.** **Perioada de implementare a proiectului** 3](#_Toc524541290)

[**1.7.** **Tipuri de solicitanți eligibili** 3](#_Toc524541291)

[**1.8.** **Grup țintă eligibil** 3](#_Toc524541292)

[**1.9.** **Indicatori specifici de program** 3](#_Toc524541293)

[**1.10.** **Raportarea indicatorilor** 3](#_Toc524541294)

[**1.11.** **Alocarea financiară stabilită in cadrul prezentului apel de proiect** 3](#_Toc524541295)

[**1.12.** **Valoarea maximă a proiectului** 3](#_Toc524541296)

[**1.13.** **Contribuția proprie minimă a solicitantului** 3](#_Toc524541297)

[**CAPITOLUL 2. Reguli pentru acordarea finanțării** 3](#_Toc524541298)

[**2.1. Eligibilitatea solicitantului** 3](#_Toc524541299)

[**2.1.1. Capacitatea financiară a solicitantului** 3](#_Toc524541301)

[**2.1.2. Reguli generale privind eligibilitatea solicitanților** 3](#_Toc524541302)

[**2.2. Eligibilitatea proiectului** 3](#_Toc524541303)

[**2.2.1. Eligibilitatea proiectului – condiții generale** 3](#_Toc524541304)

[**2.2.2. Eligibilitatea proiectului – condiții specifice** 3](#_Toc524541305)

[**2.2.3** **Evitarea dublei finanțări** 3](#_Toc524541306)

[**2.3. Încadrarea cheltuielilor** 3](#_Toc524541307)

[**2.3.1 Listă privind încadrarea cheltuielilor aferente proiectului în categoriile/subcategoriile de cheltuieli conform MySMIS:** 3](#_Toc524541308)

[**2.3.1. Reguli generale și specifice de decontare** 3](#_Toc524541309)

[**CAPITOLUL 3. Completarea cererii de finanțare** 3](#_Toc524541310)

[**CAPITOLUL 4. Procesul de evaluare și selecție** 3](#_Toc524541311)

[**CAPITOLUL 5. Depunerea și soluționarea contestațiilor** 3](#_Toc524541312)

[**CAPITOLUL 6. Contractarea proiectelor – descrierea procesului** 3](#_Toc524541313)

[**CAPITOLUL 7. Anexe** 3](#_Toc524541314)

# **CAPITOLUL 1 Informații despre apelul de proiecte**

## **A1. Context general**

Într-o lume a cărei economie este din ce în ce mai globalizată, în care concurența este tot mai agresivă, viitorul Uniunii Europene este strâns legat de puterea sa de cercetare, dezvoltare și inovare.

Soluția este Uniunea Inovării, o inițiativă plină de acțiune pentru o Europă dedicată inovării. Prioritățile care oferă o imagine de ansamblu a economiei sociale de piață a Europei pentru secolul al XXI-lea sunt îndreptate către:

* creștere inteligentă – dezvoltarea unei economii bazate pe cunoaștere și inovare;
* creștere durabilă – promovarea unei economii mai eficiente din punctul de vedere al utilizării resurselor, mai ecologice și mai competitive;
* creștere favorabilă incluziunii – promovarea unei economii cu o rată ridicată a ocupării forței de muncă, în măsură să asigure coeziunea economică, socială și teritorială.

Pe de o parte,  Europa are cercetători, întreprinzători și companii de clasă mondială, forța unică pe care i-o conferă valorile, creativitatea și diversitatea sa, iar pe de alta parte, performanțele Europei în domeniul cercetării și inovării trebuie sporite, pentru a face față numeroaselor provocări cu care aceasta se confruntă și pentru a-și păstra locul într-o lume care trece prin transformări rapide.

Comisia Europeană prin intermediul Agendei Digitale pentru Europa asociază competențele digitale cu o economie modernă procedând la stabilirea ca obiectiv de maximă importanță promovarea competențelor digitale. La nivel european, economia internetului creează cinci locuri de muncă pentru fiecare 2 locuri de muncă „offline” pierdute, estimându-se că jumătate din creșterea productivităţii provine din investiţii în tehnologia informaţiei și comunicaţiilor.

Agenda digitală își propune obiective ambițioase privind acoperirea și viteza de acces și le solicită statelor membre să adopte măsuri, inclusiv dispoziții juridice, prin care să faciliteze investițiile în rețelele în bandă largă. Între România și obiectivele UE există decalaje mai ales în ceea ce privește accesul la rețele de generație următoare (NGA), utilizarea generală a internetului și competențele digitale, care se reflectă în numărul redus de tranzacții online efectuate de firme și cetățeni (Acordul de Parteneriat, 2014).

Potrivit Indicelui economiei și societății digitale (DESI - The Digital Economy and Society Index[[1]](#footnote-1) ), calculat de Comisia Europeană, România ocupă penultimul loc în UE la digitalizare, ultimul loc fiind ocupat de Bulgaria. România este ultima în UE la utilizarea Internetului, dar și la servicii publice digitale. Totodată, raportul DESI 2019 arată că România a făcut progrese lente în domeniul digital. In ceea ce priveste competențele digitale, raportul DESI 2019 arată că mai puțin de o treime din populația de 16-74 de ani are competențe digitale de bază În ceea ce privește dimensiunea capitalului uman, România se situându-se pe locul 27 în rândul țărilor UE, cu mult sub media UE. Nivelurile competențelor digitale de bază și avansate rămân cele mai scăzute în rândul statelor membre ale UE. Doar 29% dintre persoanele cu vârsta cuprinsă între 16 și 74 de ani au competențe digitale de bază (57% la nivelul UE în ansamblu) iar 10% au competențe digitale avansate (față de o medie a UE de 31%). În ciuda creșterii procentului de specialiști în domeniul TIC, aceștia reprezintă o proporție mai mică din forța de muncă în comparație cu ansamblul UE (2,1% față de media UE de 3,7%). În ceea ce privește absolvenții în domeniul TIC, România are rezultate bune, aflându-se pe locul 6 între statele membre ale UE, cu 4,9 % din numărul total de absolvenți. În ceea ce privește specialistele din domeniul TIC, România se află pe locul 16, aceste specialiste reprezentând 1,3 % din femeile încadrate în muncă în România, ceea ce situează această țară cu puțin sub media UE de 1,4 %.

In ceea ce priveste integrarea tehnologiei digitale, raportul DESI 2019 arată că doar 8% din IMM-uri vând online. Întreprinderile din România profită de posibilitățile oferite de analiza volumelor mari de date (big data) (11% față de media UE de 12%); la acest capitol România se situează pe locul 14. 9% dintre întreprinderile din România utilizează rețelele de socializare (comparativ cu media UE de 21%). S-a înregistrat o ușoară îmbunătățire a utilizării serviciilor de cloud, de la 6 % în 2017 la 7% în 2018, însă România rămâne cu mult sub media UE de 18 %. Doar 8% din totalul IMM-urilor fac vânzări online (față de media UE de 17%), în timp ce 2% dintre acestea efectuează vânzări online ransfrontaliere (comparativ cu media UE de 8%).

Se pot identifica trei categorii principale de competențe digitale, care sunt utilizate în diferite modele pentru măsurarea sau dezvoltarea competențelor digitale. Aceste trei categorii se aplică diferitelor tipuri de abilități și utilizatori (Comisia Europeană, 2017):

* **Abilitățile digitale de bază** care reprezintă, de fapt, alfabetizarea digitală, atât pentru uzul personal, cât și la locul de muncă.
* **Abilitățile digitale care se referă la ocuparea forței de muncă** care cuprind competențele de bază la care trebuie să se adauge cunoștințele necesare la locul de muncă, în principal utilizarea aplicațiilor TIC.
* **Competențele digitale pentru profesiile din domeniul TIC**, care, pe lângă categoriile de mai sus, includ și cunoștințele specializate necesare în sectorul TIC, precum și o componentă inovatoare și capacitatea de a dezvolta noi soluții, produse sau servicii digitale.

Formarea unor profesioniști înalt calificați în domeniul TIC este esențială pentru competitivitate. Competențele digitale avansate sunt importante pentru sprijinirea următoarei generații de analiști, cercetători și inovatori. Cunoștințele de specialitate aprofundate în domeniul digital sunt necesare multor profesii, nu doar persoanelor care lucrează în domeniul TIC.

Cadrul European de e-Competenţe (e-CF)[[2]](#footnote-2) este un standard european și un punct de referință pentru competențele necesare profesioniștilor din domeniul TIC. El este dezvoltat și menținut de Comitetul European de Standardizare (CEN). Acest standard este adoptat ca standard român – SR EN 16234-1:2016 *Referenţial de e-competenţe. Referenţial european comun pentru profesioniştii din tehnologia informaţiei şi comunicaţiilor din toate sectoarele de activitate*[[3]](#footnote-3).

Avantajele standardizarii competenţelor digitale:

* Creşterea numărului de locuri vacante in sectorul de Tehnologia Informaţiei şi Comunicaţiilor (TIC) pe fondul lipsei personalului cu calificare corespunzătoare
* Nevoia recunoaşterii pregătirii profesionale (diplome) între statele UE printr-o certificare unificată
* Favorizarea mobilității personalului calificat TIC între statele UE, ceea ce va conduce şi la reducerea șomajului mai ales în rândul tinerilor

Cadrul European de e-Competenţe (e-CF) este structurat pe patru criterii denumite DIMENSIUNI:

* Dimensiunea 1: 5 domenii de e-competenţe, derivate din procesele profesionale specifice TIC: PLAN (planificare), BUILD (dezvoltare), RUN (utilizare), ENABLE (facilitare) şi MANAGE (gestionare).
* Dimensiunea 2: Un set de e-competenţe de referinţă pentru fiecare domeniu, cu o descriere generică a fiecărei competenţe, 40 de competenţe identificate în total
* Dimensiunea 3: Niveluri de expertiză pentru fiecare e-competenţă, niveluri de la e-1 la e-5, echivalente nivelurilor EQF de la 3 la 8.
* Dimensiunea 4: Exemple de cunoştinţe şi abilităţi referitoare la e-competenţele din dimensiunea 2.

Cadrul European de e-Competenţe (e-CF) face o paralela intre e-competente si categoriile cuprinse in Cadrul European al Calificărilor (EQF ). Fiind un cadru de competențe adresat industriei, e-CF folosește descriptori pentru competența profesională TIC și nu pentru calificări, astfel incat descriptorii de nivel e-CF difera de categoriile EQF. E-CF se referă la competențele necesare și aplicate la locul de muncă si este structurat pe 5 niveluri de competențe, de la e-1 până la e-5, legate de nivelurile de învățare EQF 3-8.

Nivelurile EQF și e-CF nu sunt identice, deoarece perspectivele sunt diferite. În timp ce EQF reflectă o perspectivă a calificărilor, e-CF adoptă o perspectivă de competență la locul de muncă. Cu toate acestea, ambele perspective sunt corelate, deoarece calificările contribuie la dezvoltarea competențelor.

Tabelul de mai jos oferă o relație de nivel între cele două cadre.

|  |  |
| --- | --- |
| Nivel e-CF | Nivel EQF |
| e-5 | 8 |
| e-4 | 7 |
| e-3 | 6 |
| e-2 | 4 si 5 |
| e-1 | 3 |

## **A2. Context național - date esențiale**

Pentru a concura pe piața mondială, România, alături de celelalte state membre, trebuie să fie mai inteligentă și să promoveze industrii durabile și adaptabile la schimbare.

Conform studiilor ce au stat la baza elaborării SNC 2014-2020, economia României, deși a reușit să-și îmbunătățească poziția relativă față de celelalte state, se plasează pe penultimul loc în clasamentul statelor membre. Decalajul măsurat prin PIB pe cap de locuitor în anul 2016 a fost de 57% din media UE, față de Luxemburg, stat care a înregistrat 267% din această medie. Pentru diminuarea acestor decalaje, prin SNC au fost identificate sectoarele prioritare în cadrul cărora investițiile specifice în cercetare și inovare pot avea un impact real.

România are nevoie de [mână de lucru calificată](http://ec.europa.eu/education/policy/strategic-framework/skills-development_ro) pentru a deveni competitivă la nivel de productivitate, calitate și inovare. În acest context, prezentul apel de proiecte vine în sprijinul angajatorilor din sectoarele prioritare ale SNC, contribuind prin finanțarea pusă la dispoziție la formarea propriilor angajați dat fiind faptul că de calitatea capitalului uman depinde dezvoltarea economică a țării.

În condițiile unei dezvoltări tehnologice rapide, al globalizării care sporește competitivitatea, întreprinderile din Romania trebuie să răspundă cerințelor în continuă schimbare ale pieței internaționale. Pentru a crea soluții care să poată constitui premiza progresului tehnologic, resursa umană trebuie să fie educată, instruită, cunoștințele constituind piatra de temelie, componenta cheie a unei economii globale bazată pe cunoaștere. Pe de altă parte, din cauza numeroaselor constrângeri financiare la care sunt supuse, întreprinderile din Romania rareori reușesc să aplice tehnologii de ultimă generație și să extindă competențele și să îmbunătățească abilitățile forței de muncă.

O formare eficace și relevantă oferă angajatorilor cele mai bune șanse să aibă ca angajați persoane competente care sunt în măsură să le asigure succesul întreprinderii. În plus, formarea oferă angajaților mai multe oportunități pentru o carieră plină de satisfacții. Într-o lume în rapidă schimbare, învățarea de-a lungul vieții trebuie să reprezinte o prioritate – ea reprezintă cheia către dezvoltarea afacerilor, succes economic, dar și ocuparea unui loc de muncă corespunzător.

Formarea constituie un sprijin atât pentru angajat, cât și pentru angajator, contribuind la dobândirea competențelor practice esențiale pentru multe locuri de muncă și la deschiderea porților pentru calificări de nivel superior.

Ținând cont de profilul participanților la formare, este necesară folosirea învățării active bazate pe experiență, pentru a promova dobândirea de competențe, o cultură de asumare a riscurilor, inițiativa, curiozitatea, motivația intrinsecă și gândirea critică. Toate acestea, odată dobândite sprijină creativitatea, inovarea, cercetarea și dezvoltarea afacerii și, implicit, dezvoltare economică.

În cadrul acestui apel de proiecte se va pune accent și pe formarea angajaților vârstnici.

Lucrătorii în vârstă trebuie să își actualizeze și să își extindă competențele prin perfecționare profesională, dat fiind faptul că adulților și, în special, lucrătorilor mai în vârstă li se cere din ce în ce mai mult să își actualizeze și să își lărgească sfera de competențe și abilități prin formare profesională continuă.

## **A3. Abordarea POCU cu privire la adaptarea lucrătorilor si a întreprinderilor la schimbare**

În conformitate cu obiectivele stabilite în documentele strategice care fundamentează alocarea de fonduri structurale prin POCU, obiectivele specifice ale priorității de investiții 10.iii sunt de a crește numărul de angajați care beneficiază de îmbunătățirea competențelor și cunoștințelor de bază, prin acțiuni de formare profesională în vederea adaptării activității angajatorilor la dinamica sectoarelor economice cu potențial competitiv identificate conform SNC[[4]](#footnote-4)/domeniilor de specializare inteligentă conform SNCDI.

În acest context, alocările de fonduri structurale pentru perioada 2014-2020 se canalizează spre stimularea angajatorilor pentru dezvoltarea competențelor propriilor angajați, pentru sporirea capacității de inserție profesională și a adaptabilității acestora la dinamica sectoarelor economice cu potențial competitiv identificate conform SNC/domeniilor de specializare inteligentă conform SNCDI.

Dezvoltarea competențelor angajaților trebuie să răspundă nevoilor de creștere ale sectoarelor potențial competitive pe care le prezentam mai jos, pentru a spori valoarea adăugată sau a susține activitatea întreprinderilor pe termen mediu printr-o îmbunătățire a competitivității prin inovare și dezvoltarea pieței.

În deplină corelare cu domeniile de specializare inteligentă identificate în SNCDI 2014 – 2020, sectoarele economice cu potențial competitiv care sunt finanțabile prin acest apel de proiecte sunt:

|  |  |  |  |  |  |  |
| --- | --- | --- | --- | --- | --- | --- |
| **Domenii de specializare inteligentă din Strategia CDI 2014-2020** | | **Bio-economia** | **Tehnologia informațiilor și a comunicațiilor spațiu și securitate** | **Energie, mediu și schimbări climatice** | **Eco- nano-tehnologii și materiale avansate** | **Sănătate** |
| **Sectoare economice cu potențial competitiv** | |
| Rol economic important și cu influență asupra ocupării | Turism și ecoturism | √ |  | √ |  | √ |
| Textile și pielărie |  |  |  | √ |  |
| Lemn și mobilă |  |  |  | √ |  |
| Construcții | √ |  | √ | √ |  |
| Industrii creative |  | √ |  | √ | √ |
| Dinamica competitivă | Industria auto și componente |  | √ |  | √ |  |
| Tehnologia informației și comunicațiilor |  | √ |  |  |  |
| Procesarea alimentelor și a băuturilor | √ |  |  | √ | √ |
| Inovare, dezvoltare tehnologică și valoare adăugată | Sănătate și produse farmaceutice | √ |  |  | √ | √ |
| Energie și management de mediu | √ | √ | √ |  |  |
| Bioeconomie (agricultură, silvicultură, pescuit și acvacultură), biofarmaceutică și biotehnologii | √ |  | √ | √ | √ |

În plus, prin H.G.nr. 640/2018 privind modificarea Strategiei naționale pentru competitivitate 2015-2020, aprobată prin Hotărârea Guvernului nr. 775/2015 se subliniază rolul distribuției ca domeniu orizontal care poate contribui la competitivitatea sectoarelor de viitor identificate în strategie:

„Pe lângă sectoarele productive de viitor identificate ca fiind sectoare cu potențial de export și de specializare inteligentă, pentru asigurarea competitivității economiei românești pe ansamblu, este nevoie și de un sistem de distribuție eficient care să asigure legătura între produsele sectoarelor identificate ca fiind de viitor și utilizatorii finali în siguranță și cu costuri minime.”

## **Axa prioritară, prioritatea de investiții, obiectiv specific, rezultat așteptat**

Pentru a obține finanțare în cadrul prezentului apel de proiecte, propunerile de proiecte trebuie să se încadreze în:

* Axa prioritară 3 – Locuri de muncă pentru toți
* Obiectivul tematic 10: Investițiile în educație, calificare și formare profesională pentru dobândirea de competențe și învățare pe tot parcursul vieții
* Prioritatea de investiții 10.iii - Îmbunătățirea accesului egal la învățarea pe tot parcursul vieții pentru toate grupurile de vârstă într-un cadru formal, non-formal sau informal, actualizarea cunoștințelor, a aptitudinilor și a competențelor forței de muncă și promovarea unor căi de învățare flexibile, inclusiv prin orientare profesională și prin validarea competențelor dobândite
* Obiectivul specific: 3.12 - Îmbunătățirea nivelului de cunoștințe/competențe/aptitudini aferente sectoarelor economice/domeniilor identificate conform SNC şi SNCDI ale angajaților

**Rezultate așteptate**

Rezultatele așteptate urmare a acordării sprijinului financiar în cadrul prezentului apel de proiecte sunt:

* Număr crescut de angajați ale căror cunoștințe/competențe/aptitudini s-au îmbunătățit în domeniile aferente sectoarelor economice/domeniilor identificate conform SNC şi SNCDI.

## **1.2. Tipul apelului de proiecte și perioada de depunere a propunerilor de proiecte**

**Acest apel este de tip competitiv, cu termen limită de depunere.**

Prezentul apel este dedicat exclusiv regiunilor mai puțin dezvoltate (*Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia),* regiunea București-Ilfov fiind exceptată de la finanțare in cadrul acestui apel de proiecte.

Un proiect poate viza una sau **mai multe regiuni de dezvoltare** eligibile din cele menționate mai sus.

**SISTEMUL INFORMATIC MySMIS 2014 VA FI DESCHIS ÎN DATA DE ... 2020, ORA 16.00** **ŞI SE VA ÎNCHIDE ÎN DATA DE ... 2020, ORA 16.00.**

Elaborarea propunerii de proiect va urma fazele mecanismului competitiv, descrise in *Metodologia de verificare, evaluare si selectie a proiectelor in cadrul Programului Operational Capital Uman 2014-2020*.

* 1. **Tipuri de activități eligibile**

În cadrul prezentului apel de proiecte, sunt eligibile următoarele activități:

### **Activitatea 1 (relevantă şi obligatorie): Furnizarea de programe de formare profesionala**

Organizarea și derularea de programe de formare profesională a adulților: cursuri de calificare de nivel 2-4 conform Cadrului Național al Calificărilor, cursuri de scurtă durată, de specializare și perfecționare, cursuri care vizează un singur element de competență sau cursuri finalizate cu certificate recunoscute la nivel de angajator sau/si cu recunoastere nationala/ internationala etc. Se vor finanţa cursuri care sprijină atat dobandirea competenţelor primare cât şi dobândirea de competenţe avansate în domeniul TIC.

**NB. In cadrul prezentului apel de proiecte se pot furniza programe de formare profesională exclusiv în domeniul alfabetizarii digitale și TIC.**

Această activitate este adresată angajaților din întreprinderile mari și are în vedere creșterea performanțelor în plan profesional în concordanță cu cerințele locurilor de muncă din sectoarele economice cu potențial competitiv identificate conform SNC și din domeniile de specializare inteligentă conform SNCDI.

Având în vedere prevederile din HG nr. 640/2018 prin care a fost modificată Strategia Națională pentru Competitivitate 2015-2020:*pe lângă sectoarele productive de viitor identificate ca fiind sectoare cu potențial de export și de specializare inteligentă, pentru asigurarea competitivității economiei românești pe ansamblu, este nevoie și de un sistem de distribuție eficient care să asigure legătura între produsele sectoarelor identificate ca fiind de viitor și utilizatorii finali în siguranță și cu costuri minime*- în cadrul proiectelor finanțate prin prezenta cerere de propuneri de proiecte se pot organiza și cursuri de formare profesională specifice domeniului distribuție bunuri și servicii - adaptat pentru sectoarele economice cu potențial competitiv identificate conform SNC și domeniile de specializare inteligentă conform SNCDI.

Solicitanții de finanțare se vor asigura că întreprinderile ale căror coduri CAEN se regăsesc în secțiunile *Activități profesionale, științifice și tehnice* și *Distribuție* din cadrul Anexei 5, la prezentul Ghid, vor participa în cadrul proiectelor finanțate în cadrul prezentului apel, doar în măsura în care asigură distribuția pentru întreprinderile care activează în sectoarele identificate prin SNC.

**1.3.2 Activitatea 2 (relevantă): Evaluarea și certificarea competențelor profesionale**

Aceasta activitate are in vedere atat evaluarea și certificarea competențelor profesionale obținute pe alte căi decât cele formale, respectiv non-formale și/sau informale, în conformitate cu prevederile OG nr. 129/2000 privind formarea profesionala a adulților, republicata, cu modificările și completările ulterioare, cat si evaluarea și certificarea competențelor profesionale in domeniul IT in vederea obtinerii de certificate recunoscute la nivel de intreprinderi (ex. certificare Microsoft, Linux, Cisco, Oracle etc).

Activitatea de evaluare și certificare a competențelor profesionale in domeniul IT are în vedere recunoașterea competențelor aferente cerințelor locurilor de muncă din sectoarele economice cu potențial competitiv identificate conform SNC și din domeniile de specializare inteligentă conform SNCDI.

**NB. In cadrul prezentului apel de proiecte evaluarea și certificarea competențelor profesionale obținute pe alte căi decât cele formale, respectiv non-formale și/sau informale, certificarea competențelor profesionale, se refera exclusiv la domeniul alfabetizarii digitale și TIC.**

**NB:** Obligațiile si drepturile beneficiarului si/sau partenerilor acestuia menționate la pct.1.3.1 se mențin și pentru ocupațiile/calificările incluse în proiect ce vor fi certificate urmare a implementării activității 1.3.2.

NB: Managementul proiectului nu constituie o activitate eligibilă în cadrul prezentului apel.

NB. Prin prezentul apel de proiecte se incurajeaza si se sprijina formarea si certificarea competențelor digitale avansate si ca urmare se va acorda punctaj suplimentar proiectelor care vizeaza derularea de cursuri sau/si evaluarea si certificarea angajatilor pentru dobandirea de competente digitale avansate pentru utilizarea aplicațiilor TIC necesare/ implementate la locul de muncă (ex. utilizare aplicatii TIC pentru productie, proiectare etc), SAU/SI competente digitale avansate in domeniul IT.

In cererea de finantare se va prezenta justificarea sustinerii acestor cursuri/ evaluari / certificari, nu numai din punctul de vedere al cerintelor locului de munca, dar si din punct de vedere al caracterului inovator, dezvoltarea de noi soluții, produse sau servicii digitale etc.

NB: Solicitantul va descrie în cererea de finanțare, în secțiunea „Metodologie”, măsurile minime de informare şi publicitate prevăzute in documentul *Orientări privind accesarea finanțărilor în cadrul programului Operațional Capital Uman 2014-2020,* cu modificarile si completarile ulterioare. Măsurile minime de informare şi publicitate care trebuie descrise în cererea de finantare sunt:

– Asigurarea vizibilității proiectului (prin expunerea unui afiș) la sediul de implementare a proiectului;

– Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE;

– Orice fel de documente referitoare la implementarea proiectelor şi publicate pentru public sau participanți, inclusiv certificatele de participare sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE.

**NB: Cheltuielile aferente măsurilor de informare şi publicitate sunt cheltuieli neeligibile pentru decontare.**

## **1.4 Teme secundare FSE**

În cadrul axei prioritare 3 – prioritatea de investiții 10.iii sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă a cererii de finanțare (”*Tema secundară vizată”*) cum contribuie proiectul la o anumită temă secundară, precum și costul estimat al respectivelor măsuri.

Alocările din tabelul de mai jos reprezintă alocări indicative la nivelul axei prioritare 3.

Prin urmare, în cadrul cererii de finanțare se vor evidenția sumele calculate pentru măsurile care vizează teme secundare relevante pentru proiect.

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară – prioritate de investiții.

| **Tema secundară** | **Pondere minimă pe proiect** |
| --- | --- |
| 0.1.Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | **3%** |
| 0.2.Inovare socială | **2%** |
| 0.5.Îmbunătățirea accesibilității, a utilizării și a calității tehnologiilor informației și comunicațiilor | **1%** |
| 0.6.Nediscriminare | **3%** |

În dezvoltarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare. Pentru respectiva temă secundară veți avea în vedere un buget care să reprezinte minimum procentul indicat în tabel, calculat la totalul cheltuielilor eligibile ale proiectului.

**În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.**

## **Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020.

Prin activitățile propuse, proiectul va trebui să asigure contribuția la cel puțin una din temele orizontale de mai jos.

* **Dezvoltare durabilă**

Aplicarea principului dezvoltării durabile va urmări asigurarea unui echilibru între aspectele legate de mediu, coeziune socială și creștere economică în cadrul POCU. Integrarea orizontală a principiului are în vedere ca operațiunile finanțate să urmărească reducerea impactului asupra mediului cât mai mult posibil, prin activități dedicate protecției mediului, eficienței energetice, atenuării schimbărilor climatice și adaptării la acestea, biodiversității, rezistenței la dezastre, prevenirii și gestionării riscurilor.

Formele de organizare și măsurile propuse urmăresc promovarea și educarea cu privire la protecția mediului și a unui mod de viață sănătos vor contribui la dezvoltarea unei economii sustenabile, bazate pe principiile dezvoltării durabile.

* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, dizabilitate, vârstă sau orientare sexuală și a dificultăților de acces de orice tip și asigurarea accesului egal la serviciile de interes general sunt teme orizontale care contribuie la atingerea obiectivelor Strategiei Europa 2020.

Acțiunile specifice menite să răspundă nevoilor persoanelor din categoriile expuse unui risc crescut de discriminare includ măsuri specifice ce urmăresc îmbunătățirea inserției sociale și profesionale a acestor categorii, prin dezvoltarea de competențe precum și prin creșterea accesului pe piața muncii.

* **Promovarea egalității între femei și bărbați**

Promovarea egalității între femei și bărbați reprezintă un principiu de bază care contribuie la atingerea obiectivelor Strategiei Europa 2020.

Pentru promovarea egalității de gen, acțiunile specifice includ intervenții care vizează îmbunătățirea inserției sociale și profesionale atât a femeilor – cu accent asupra femeilor provenind din medii sau grupuri dezavantajate, spre exemplu femeile de etnie romă, cât și a bărbaților – care vor contribui în mod direct la promovarea egalității de gen.

De asemenea, campaniile de conștientizare și acțiunile specifice pentru creșterea responsabilității sociale și promovarea incluziunii active vor contribui la combaterea tuturor formelor de discriminare, inclusiv a celor pe bază de gen.

Acțiunile vizate acordă o atenție deosebită măsurilor de acompaniere, astfel încât să faciliteze integrarea socio-economică, intervențiile fiind orientate către creșterea ocupării, promovarea incluziunii sociale și îmbunătățirea nivelului de educație și competențe și au în vedere minimizarea efectelor negative ale factorilor externi, care duc la persistența inegalităților și reduc impactul sprijinului direct.

Acțiunile specifice se vor referi la:

* Accesul egal pentru femei și bărbați;
* Pentru muncă egală, remunerație egală pentru femei și bărbați;
* Promovarea unui mediu de lucru prietenos pentru mame, inclusiv încurajarea adoptării de către angajatori a programelor de lucru flexibile;
* Promovarea utilizării de către bărbați a beneficiilor sociale legate de concediul de îngrijire a copiilor.

În procesul de selecție se va acorda punctaj suplimentar proiectelor care propun instrumente concrete de resurse umane cu privire la asigurarea egalității între femei şi bărbați.

Pentru informații detaliate privind temele orizontale se va consulta documentul *”Ghid – integrare teme orizontale în cadrul proiectelor finanţate din FESI 2014-2020”*, disponibil la <http://www.fonduri-ue.ro/orientari-beneficiari>.

## **Perioada de implementare a proiectului**

Perioada de implementare a unui proiect depus în cadrul prezentului apel de proiecte este de **maximum 18 luni**.

La completarea cererii de finanțare în sistemul electronic, va trebui evidențiată durata fiecărei activități și sub-activități incluse în proiect.

## **Tipuri de solicitanți eligibili**

Solicitanții eligibili sunt angajatorii, **întreprinderi mari**, constituite ca societăți comerciale conform Legii nr. 31/1990, republicată, cu modificările și completările ulterioare, persoane juridice de drept privat cu scop patrimonial. O întreprindere mare reprezintă orice intreprindere (societate constituita conform Legii nr. 31/1990) care nu se încadrează în categoria Intreprinderilor mici şi mijlocii (IMM-urilor) aşa cum sunt definite conform Legii 346/2004 privind stimularea infiintarii si dezvoltarii intreprinderilor mici si mijlocii si anume: Intreprinderile mici şi mijlocii sunt definite ca fiind acele întreprinderi care indeplinesc cumulativ urmatoarele conditii: a) au un numar mediu anual de salariati mai mic de 250; b) realizează o cifra de afaceri anuală netă de până la 50 milioane euro, echivalent în lei, sau deţin active totale care nu depaşesc echivalentul în lei a 43 milioane euro, conform ultimei situatii financiare aprobate.

Solicitanții eligibili pot avea sediul social în orice regiune de dezvoltare din România (inclusiv în regiunea de dezvoltare București-Ilfov), cu condiția ca proiectele depuse în cadrul prezentului apel să se implementeze pe teritoriul cel puțin uneia dintre următoarele regiuni mai puțin dezvoltate: Nord-Est, Nord-Vest, Vest, Sud-Vest Oltenia, Centru, Sud-Est sau Sud Muntenia. În regiunea/regiunile unde se implementează proiectul, solicitanții eligibili trebuie să aibă cel puțin una dintre următoarele forme legale prevăzute de Legea nr.31/1990 privind societățile, cu modificările și completările ulterioare: sediu social / punct de lucru / agenție / sucursală sau filială.

Solicitanții eligibili trebuie să-și desfășoare activitatea principală sau secundară într-unul din sectoarele economice cu potențial competitiv identificate conform SNC și cu domeniile de specializare inteligentă din SNCDI (conform tabelului nr.2 din HG nr.775/2015 privind aprobarea Strategiei naționale pentru competitivitate 2015-2020, cu modifcările și completările ulterioare).

NB: Pentru a demonstra că solicitantul își desfășară activitatea principală sau secundară într-unul din sectoarele economice cu potențial competitiv identificate conform SNC și conform domeniilor de specializare inteligentă din SNCDI, acesta va încărca în sistemul informatic MySMIS o dată cu cererea de finanţare, o copie scan după certificatul constatator emis de Oficiul Registrului Comerțului, valabil la data încărcării acestuia în sistem. În certificatul constatator trebuie să se regăsească cel puțin o activitate cu un cod CAEN menționat în anexa 5 – Lista aferentă codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020.

NB: Codul CAEN al activității principale sau secundare eligibila pentru acest apel de proiecte trebuie sa se regăsească in anexa 5 – Lista aferentă codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020.

Lista aferentă codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020 va putea fi actualizată în măsura în care Strategia Naţională pentru Competitivitate 2014-2020 va fi revizuită în sensul introducerii de noi domenii/sectoare cu potențial competitiv.

Sunt eligibili de asemenea și solicitanții care intenționează să-și adapteze activitatea principală sau secundară la cel puțin unul dintre aceste sectoare economice/domenii de specializare inteligentă menționate anterior, până la data semnării contractului de finanțare nerambursabilă, într-o activitate principală sau secundară al cărei cod CAEN se regăsește în anexa 5 – Lista aferentă codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020. În acest caz, solicitantul va menționa în mod expres aceste aspecte în cererea de finanțare.

În cazul în care proiectul depus va fi selectat pentru finanțare în cadrul acestui apel, solicitanții vor trebui să facă dovada că până la data semnării contractului de finanțare nerambursabilă și-au adaptat activitatea principală sau secundară la cel puțin unul dintre aceste sectoare și domenii. În acest sens, în etapa de contractare, aceștia vor încărca în sistemul informatic MySMIS o copie scan după certificatul constatator emis de Oficiul Registrului Comerțului, valabil la data încărcării acestuia în sistem. În certificatul constatator trebuie să se regăsească cel puțin o activitate cu un cod CAEN menționat în anexa 5- Lista aferentă codurilor CAEN aferente direcţiilor de politică industrială menţionate în Strategia Naţională pentru Competitivitate 2014-2020.

NB: Pentru a demonstra încadrarea solicitantului in categoria „întreprinderilor mari”, acesta va completa si va încarcă in sistemul MySMIS, odată cu cererea de finanțare „Declarația privind încadrarea întreprinderii in categoria întreprinderilor mari” (anexa 7).

NB: Pentru a beneficia de ajutorul de stat aferent activităților de formare a persoanelor din grupul țintă, reglementat prin schema de ajutor de stat (anexa 6), solicitantul va completa si va încărca in sistemul MySMIS, odată cu cererea de finanțare, următoarele declarații:

a) „Declarația privind neîncadrarea întreprinderii in categoria întreprinderilor aflate în dificultate” (anexa 8).

b) „Declarația privind certificarea efectului stimulativ” (anexa 9).

**NB: Solicitanții pot depune proiecte doar individual, nu și în parteneriat, și trebuie să aibă o vechime de minim 1 an calendaristic la data înregistrării cererii de finanțare în sistemul informatic MySMIS. În acest sens va încărca în MySMIS o copie scan după dovada înființării ca entitate juridică.**

## **Grup țintă eligibil**

În cadrul prezentului apel de proiecte grupul țintă eligibil cuprinde următoarele categorii:

* Persoane angajate care urmăresc îmbunătățirea nivelului de cunoștințe, competențe și aptitudini sau care urmăresc certificarea/validarea competențelor cu precădere în sectoarele economice/ domeniile identificate conform SNC şi SNCDI;

**Numărul minim obligatoriu al persoanelor aparținând grupului țintă vizat de proiect (element de eligibilitate proiect) este de 75 de persoane.**

NB: În cadrul proiectelor finanțate prin prezentul apel de propuneri de proiecte se va acorda punctaj suplimentar acelor proiecte care prevad in grupul țintă si angajați vârstnici (55-64 de ani).

NB: Persoanele din grupul țintă eligibil trebuie să fie angajate la solicitant cu contract individual de muncă.

NB: La momentul intrării în intervenție, pentru fiecare persoană care are calitatea de angajat, solicitantul va trebui să atașeze la dosarul persoanei în cauză o adeverință eliberată de solicitant, în care să se menționeze obligatoriu cel puțin următoarele aspecte:

 persoana este încadrată cu contract individual de muncă cu normă întreagă sau cu timp parțial

 locul de muncă ocupat este localizat într-una din regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est sau Sud Muntenia).

N.B În cadrul proiectelor finanțate prin prezentul apel de propuneri de proiecte se va acorda o atenție sporită participării la programe de formare profesională a angajaților vârstnici (55-64 de ani).

NB: Persoanele din grupul țintă eligibil care au calitatea de angajați trebuie să provină din întreprinderi care-și desfășoară activitatea principală sau secundară într-unul din sectoarele economice cu potențial competitiv identificate conform SNC si în domeniile de specializare inteligentă conform SNCDI sau din întreprinderi care intenționează să-și adapteze activitatea principală sau secundară la cel puțin unul dintre aceste sectoare economice cu potențial competitiv / domeniile de specializare inteligentă menționate anterior.

**Apartenența la unul din domeniile de specializare inteligentă identificate în SNCDI și prezentate în Anexa 5 bis este certificată pe baza unei declarații pe proprie răspundere a conducătorului întreprinderii care furnizează persoane angajate care compun grupul țintă al proiectului, completată cu o notă justificativă prin care se prezintă legătura dintre activitățile realizate în întreprindere și domeniul/domeniile de specializare inteligentă identificate în SNCDI.**

**NB: Codul CAEN al activității autorizate principale sau secundare eligibila pentru acest apel de proiecte trebuie sa se regăsească în anexa 5 la prezentul ghid – Lista aferentă codurilor CAEN eligibile[[5]](#footnote-5).**

Lista domeniilor si subdomeniilor de specializare inteligenta si sănătate pentru acest apel de proiecte se regăsește în anexa 5 bis la prezentul ghid – Lista aferentă domeniilor si subdomeniilor de specializare inteligenta si sănătate.

Solicitanții de finanțare se vor asigura că întreprinderile ale căror codurile CAEN se regăsesc în secțiunile *Activități profesionale, științifice și tehnice* și *Distribuție* din cadrul Anexei 6 la prezentul Ghid vor participa în cadrul proiectelor finanțate în cadrul prezentului apel, doar în măsura în care asigură distribuția pentru întreprinderile care activează în sectoarele identificate prin SNC.

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpuse în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **Indicatori specifici de program**

Fiecare propunere de proiect va avea în vedere următoarele **ținte minime obligatorii** pentru indicatorii de realizare/rezultat imediat (criteriu de eligibilitate proiect):

| **Indicatori de rezultat imediat** | | | | **Indicatori de realizare** | | | | |
| --- | --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | | **Denumire indicator** | **Ţinta minimă solicitată** |
| 4S34 | **Regiuni mai puţin dezvoltate** | Persoane care dobândesc o calificare/ care şi-au validat competenţele în sectoarele economice/domeniile cu specializare inteligentă aferente SNC/SNCDI la încetarea calităţii de participant | Ținta minimă a indicatorului 4S34 este de 80% din ținta indicatorului 4S36 | 4S36 |  | Angajați care beneficiază de programe de formare | | Ținta minimă solicitată pentru acest indicator este de 75 de persoane |
|  |  |  |  | 4S17 | **Regiuni mai puţin dezvoltate** | Întreprinderi sprijinite | | Ținta minima pentru acest acest indicator este de 1 |

### **Raportarea indicatorilor**

Conform Regulamentului (UE) nr. 1304/2013, respectiv dispozițiilor Anexei 1 *”Indicatorii comuni de realizare și de rezultat privind investițiile realizate din FSE” (1-2)*, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicită caracteristicile și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului FSE nr. 1304/2013.

Solicitantul va putea selecta dintr-o listă predefinită în aplicația informatică indicatorii aferenți apelului de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**În funcție de tipul de activități prevăzute, toți indicatorii menționați în prezentul apel de proiecte sunt obligatorii.**

Solicitantul/partenerii au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Astfel, persoanele din grupul țintă al proiectului vor fi informate despre obligativitatea de a furniza datele lor personale, cu respectarea dispozițiilor legale menționate. Fiecare participant, în conformitate cu prevederile legale în vigoare, își va da consimțământul pentru prelucrarea datelor sale cu caracter personal.

## **Alocarea financiară stabilită in cadrul prezentului apel de proiect**

În cadrul prezentului apel de proiecte lansat în contextul Axei Prioritare 3, PI 10.iii OS 3.12 din cadrul Programului Operațional Capital Uman 2014-2020 si in conformitate cu schema de ajutor de stat aprobată prin Ordinul fondurilor europene nr. 931/2018, bugetul alocat este **10.000.000,00 euro (contribuția UE + contribuția națională)**, fiind dedicat exclusiv **regiunilor mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud Muntenia),* din care 8.500.000,00 euro reprezintă **contribuția UE** (85%) si 1.500.000,00 euro reprezintă **contribuția națională** (15%).

NB În cadrul prezentelor apeluri de proiecte vor fi finanţate proiecte care sunt implementate in una sau mai multe regiuni mai putin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) - criteriu de eligibilitate proiect.

Proiectele care vor viza regiunea dezvoltata Bucuresti-Ilfov vor fi declarate neeligibile.

În accepțiunea prezentului ghid, selectarea regiunii de dezvoltare se va realiza EXCLUSIV în funcție de localizarea întreprinderilor furnizoare de persoane angajate care compun grupul țintă al proiectului.

## **Valoarea maximă a proiectului**

Valoarea maximă a unui proiect în cadrul acestui apel este de **500.000 euro[[6]](#footnote-6).**

Bugetul proiectului va fi exprimat DOAR în lei. Cursul de schimb care va fi utilizat de solicitant pentru verificarea încadrării bugetului proiectului propus, în valoarea maxima eligibila stabilita in prezentul ghid, este cursul Inforeuro disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>.

În cadrul acestui apel de proiecte se va considera cursul Inforeuro aferent lunii ... 2018, respectiv 1 EURO = ... RON.

## **Contribuția proprie minimă a solicitantului**

Prezentul apel de proiecte este supus regulilor de ajutor de stat, cu respectarea prevederilor Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din TFUE (art.31).

Având în vedere faptul că acest apel este sub incidența schemei de ajutor de stat aprobată prin Ordinul ministrului fondurilor europene nr. 931/2018, se aplicăintensitatea ajutorului, care nu poate depasi 50% din valoarea costurilor totale eligibile ale proiectului de formare a adulților. Intensitatea ajutorului este de 60% din costurile totale eligibile ale proiectului de formare a adulților, dacă formarea se adresează lucrătorilor cu handicap sau lucrătorilor defavorizați.

Valoarea maximă a ajutorului de stat pentru un proiect de formare este de **250.000** **euro[[7]](#footnote-7)** - echivalentul în lei la cursul Inforeuro din luna intrării în vigoare a schemei de ajutor de stat (anexa 6 la prezentul ghid).

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

# 

# **CAPITOLUL 2. Reguli pentru acordarea finanțării**

**2.1. Eligibilitatea solicitantului**

Pentru a putea beneficia de finanțare în cadrul POCU, solicitantul si partenerii trebuie să îndeplinească regulile generale privind eligibilitatea prevăzute în capitolul relevant din ghidul general Orientări privind accesarea finanțărilor în cadrul POCU 2014-2020, cu modificarile si completarile ulterioare.

Deasemenea, solicitantul și partenerii acestuia trebuie să îndeplinească si cerințele prezentului ghid - conditii specifice.

## **2.2. Eligibilitatea proiectului**

### 

### **2.2.1. Eligibilitatea proiectului – condiții generale**

Se va avea în vedere capitolul relevant din Orientări privind accesarea finanțărilor în cadrul POCU 2014-2020, cu modificarile si completarile ulterioare.

## 

**2.3. Încadrarea cheltuielilor**

**2.3.1 Listă privind încadrarea cheltuielilor aferente proiectului în categoriile/subcategoriile de cheltuieli conform MySMIS:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/sub activitatea în cauză | | | | | | | |
|  | **Categorie MySMIS** | **Subcategorie MySMIS** | | | | **Subcategoria (descrierea cheltuielii) conține:** | |
| **Cheltuieli directe eligibile**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea în cauză | | | | | | | |
| **Cheltuieli eligibile directe** | 25-Cheltuieli salariale | | | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | | | * Salarii pentru orele in care personalul inclus in echipa de implementare a proiectului (lectori, formatori, speakeri, etc), participa la formarea persoanelor din grupul ţintă. Se aplica plafoanele salariale stabilite in *Orientări privind accesarea finanțărilor în cadrul POCU 2014-2020*.   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 89-Cheltuieli salariale aferente participanților la formare | | | * Salarii pentru orele in care persoanele din grupul ţintă participă la activitatea de formare. Nu se aplica plafoanele salariale stabilite in *Orientări privind accesarea finanțărilor în cadrul POCU 2014-2020*. |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | | | * Contribuții angajați şi angajatori pentru orele in care personalul inclus in echipa de implementare a proiectului (lectori, formatori, speakeri, etc), care participa la formarea persoanelor din grupul ţintă. * Contribuții angajați şi angajatori pentru orele în care persoanele din grupul țintă participă la activitatea de formare.   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 87 - Onorarii/venituri asimilate salariilor | | | * Onorarii/venituri asimilate salariilor pentru experţii proprii/cooptaţi |
| 27-Cheltuieli cu deplasarea | | | 98-Cheltuieli cu deplasarea pentru personal propriu și experți implicați in implementarea proiectului | | | * Cheltuieli cu diurna personalului inclus in echipa de implementare a proiectului (lectori, formatori, speakeri, etc), care participa la formarea persoanelor din grupul ţintă * Cheltuieli pentru cazare personalului inclus in echipa de implementare a proiectului (lectori, formatori, speakeri, etc), care participa la formarea persoanelor din grupul ţintă * Cheltuieli pentru transportul personalului inclus in echipa de implementare a proiectului (lectori, formatori, speakeri, etc), care participa la formarea persoanelor din grupul ţintă (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 97-Cheltuieli cu deplasarea pentru participanți - grup ţintă | | | * Cheltuielile minime pentru cazare necesare exclusiv pentru persoanele din grupul tinta care sunt lucrători cu handicap și care participă la activitatea de formare; * Cheltuieli pentru transportul persoanelor din grupul țintă (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| 29-Cheltuieli cu servicii | | | 100-Cheltuieli pentru consultanță și expertiză, inclusiv pentru elaborare PMUD | | | * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, consiliere profesională legată de formarea profesională a persoanelor din grupul țintă, servicii medicale aferente grupului țintă în vederea participării la programele de formare profesională).   NB: nu vor fi incluse articole de cheltuiala aferente lectorilor implicati în implementarea programelor de formare profesionala (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 104-Cheltuieli cu servicii pentru organizarea de evenimente și cursuri de formare | | | * Cheltuielile efectuate pentru organizare de evenimente de genul conferinţe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare, care pot include:   • Cheltuieli pentru închiriere sală, echipamente/dotări;  • Cheltuieli pentru editare/tipărire/multiplicare materiale pentru evenimente;  • Servicii de sonorizare.  • Servicii de transport de materiale şi echipamente;  NB: nu vor fi incluse articole de cheltuiala aferente lectorilor implicati în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 106 - cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. | | | Cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | | | 32 - cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | | | * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Taxe de eliberare a certificatelor de calificare/ absolvire; * Taxe de participare la programe de formare/ educație; |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | | | 70-Cheltuieli cu achiziția de materii prime, materiale consumabile și alte produse similare necesare proiectului | | | * Materiale consumabile; * Cheltuieli cu materii prime și materiale necesare derulării cursurilor practice; * Materiale direct atribuibile susținerii activităților de educație și formare; * Papetărie; * Cheltuieli cu materialele auxiliare; * Cheltuieli cu materialele pentru ambalat; * Cheltuieli cu alte materiale consumabile; * Multiplicare.   NB: nu vor fi incluse articole de cheltuiala aferente lectorilor implicati în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 22 - Cheltuieli cu achiziția de active necorporale | | | 76 - Cheltuieli cu achiziția de active necorporale | | | * Concesiuni, brevete, licente, mărci comerciale, drepturi și active similare, aplicații informatice |
| 23-Cheltuieli cu hrana | | | 81-Cheltuieli cu hrana | | | * Cheltuieli cu hrana pentru persoanele din grupul ţintă care participă la **activitatea de formare** |
| 5-Cheltuieli cu închirierea, altele decât cele prevăzute la cheltuielile generale de administrație | | | 9-Cheltuieli cu închirierea, altele decât cele prevăzute la cheltuielile generale de administrație | | | * Închiriere spații pentru desfășurarea **activitatii de formare** * Închiriere echipamente * Închiriere vehicule * Închiriere diverse bunuri   NB: nu vor fi incluse articole de cheltuiala aferente lectorilor implicati în implementarea programelor de formare profesională (nivel 2, 3 sau 4), care vor fi decontate de la subcategoriile MySMIS 210, 211 sau 212. |
| 22 - cheltuieli cu achiziția de active necorporale | | | 76 - cheltuieli cu achiziția de active necorporale | | | * Concesiuni, brevete, licențe, mărci comerciale, drepturi și active similare, aplicații informatice |
| 51 - cheltuieli sub forma de bareme standard pentru costurile unitare | | | 210 - costuri calificare nivel 2 | | |  |
| 211 - costuri calificare nivel 3 | | |  |
| 212 - costuri calificare nivel 4 | | |  |
|  | | |  | | |  |
| **Cheltuieli directe** **ne-eligibile** | 9-Cheltuieli aferente managementului de proiect | | | 23-Cheltuieli salariale cu managerul de proiect | | | * Salariu manager de proiect |
| **Cheltuieli eligibile indirecte** | 44-Cheltuieli indirecte conform art. 68 | | 166-Cheltuieli indirecte conform art. 68 | | * Cheltuieli indirecte generale, după cum urmează\*:   + cheltuieli administrative   + cheltuieli cu chiria   + cheltuieli de regie   \*În conformitate cu prevederile art.31 alin (3) lit (d) din Regulamentul (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din Tratat, aceste costuri se vor acorda pentru orele în care participanții sunt la cursurile de formare. | | |
| **Cheltuieli indirecte ne-eligibile** | 44-Cheltuieli indirecte conform art.68 | | 166-Cheltuieli indirecte conform art.68 | | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții angajați şi angajator aferente salariilor menționate anterior * Cheltuieli de informare și publicitate | | |

**Pentru implementarea cursurilor de calificare/recalificare de nivel 2 (360 ore), nivel 3 (720 ore) sau nivel 4 (1080 ore), decontarea cheltuielilor se realizează pe bază de costuri unitare** (opțiuni simplificate privind costurile), după cum urmează:

|  |  |  |  |
| --- | --- | --- | --- |
| Nivel curs calificare/  recalificare | Categorii de cheltuieli | Cost unitar/  participant | Documente suport solicitate la rambursare |
| nivel 2 (360 ore) | * cheltuieli salariale cu lectorii * cheltuieli cu contribuțiile sociale aferente salariilor lectorilor * materiale consumabile, materii prime, necesare derulării modulelor de teorie și practică din cadrul proiectelor * închiriere săli de curs * cheltuieli indirecte în valoare maximă de 15% din costul salarial total aferent lectorilor | **1324 lei** | * certificate de calificare profesională * acte de identitate ale participanților * adeverință de salariat care să precizeze și poziția ocupată |
| nivel 3 (720 ore) | **2224 lei** |
| nivel 4 (1080 ore) | **4101 lei** |

**NB:** În aceste costuri unitare nu vor intra cheltuielile cu managementul de proiect și cheltuielile cu transportul și hrana participanților. Acestea vor fi bugetate separat, ținând cont de Lista orientativă privind încadrarea cheltuielilor menționată mai sus.

**NB:** Solicitantul va bugeta implementarea cursurilor de calificare/recalificare ținând cont de costurile unitare menționate anterior și de numărul de participanți la aceste tipuri de cursuri.

Pentru celelalte tipuri de programe de formare profesională (cursuri de inițiere, perfecționare sau specializare – organizate de furnizori de formare profesională autorizați) și/sau pentru activitatea de evaluare și certificare a competențelor profesionale obținute pe alte căi decât cele formale (defășurată în centre de evaluare autorizate), și/sau pentru cursuri care vizează un singur element de competență sau cursuri finalizate cu certificate recunoscute la nivel de angajator, estimarea cheltuielilor și bugetarea acestora va fi efectuată de solicitant **ținând cont de nivelul prețurilor existente pe piața de profil**.

Conform prevederilor de la art.31 alin.(3) Ajutoarele pentru formare, din Regulamentul (UE) nr.651/2014 al Comisiei din 17.06.2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cheltuielile eligibile care intră în categoria ajutoarelor de stat pentru implementarea unui proiect de formare sunt următoarele:

• cheltuielile cu personalul aferente formatorilor, pentru orele in care aceștia participa la formarea profesionala a persoanelor din grupul ţintă;

• cheltuielile operaționale aferente formatorilor și participanților la formare, legate direct de proiectul de formare, cum ar fi cheltuielile de călătorie, cheltuielile de cazare, materialele și consumabilele direct legate de proiect, amortizarea instrumentelor și a echipamentelor, în măsura în care acestea sunt utilizate exclusiv pentru proiectul de formare

• cheltuielile cu personalul aferente participanților la formare si costurile indirecte generale (costuri administrative, chirie, cheltuieli de regie) pentru orele in care participanţi sunt la cursurile de formare.

• cheltuielile cu serviciile de consiliere legate de proiectul de formare a persoanelor din grupul ţintă.

*NB: Nu se acordă ajutoare pentru programele de formare desfășurate de solicitant cu scopul de a se conforma standardelor naționale obligatorii privind formarea profesională.*

NB: Cheltuielile incluse în Lista privind încadrarea cheltuielilor aferente proiectului în categoriile/subcategoriile de cheltuieli conform MySMIS sunt eligibile în măsura în care pot fi subsumate/asimilate cheltuielilor eligibile prevăzute în art.31 alin.(3) Ajutoarele pentru formare, din Regulamentul (UE) nr.651/2014 al Comisiei din 17.06.2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

### 

### **2.3.1. Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* Cheltuielile de pentru închiriere și leasing vor respecta regulile și plafoanele stabilite prin *Orientări privind accesarea finanțărilor în cadrul Programului Operațional Capital Uman 2014-2020*.
* Cheltuielile indirecte eligibile vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.
* Intensitatea ajutorului de stat nu trebuie să depășească 50% din costurile eligibile. Aceasta se majorează până la o intensitate a ajutorului de 60% din costurile eligibile, cu 10 puncte procentuale dacă formarea se adresează lucrătorilor cu handicap sau lucrătorilor defavorizați.

# **CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020 (capitolul 5)*.

(<http://www.fonduri-> ue.ro/images/files/mysmis/versiunea\_2/Manual\_de\_utilizare\_MySMIS2014\_FrontOffice.pdf) si anexa 10 - Instrucțiuni orientative privind completarea cererii de finanțare depusă în cadrul apelului de proiecte intitulat “Romania profesionala - întreprinderi competitive“

# **CAPITOLUL 4. Procesul de evaluare și selecție**

## 

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*, cu modificările si completările ulterioare,
* Metodologiei de evaluare și selecție a proiectelor POCU,
* Ghidul solicitantului - Conditii specifice, aferent prezentului apel
* Grilei de verificare a conformității administrative și a eligibilității,
* Grilei de evaluare tehnica si financiara.

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

Termenul estimat de finalizare a evaluării (inclusiv soluționarea contestațiilor) este 30.04.2020.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* (capitolul 8)***.***

Termenul estimat de finalizare a procesului de contractare este 31.05.2020.

# **CAPITOLUL 7. Anexe**

Anexa 1: Definițiile indicatorilor de rezultat și realizare

Anexa 2: Criteriile de verificare a conformității administrative și a eligibilității

Anexa 3: Criterii de evaluare tehnică și financiară

Anexa 4: Cadru strategic relevant

Anexa 5: Lista codurilor CAEN aferente direcţiilor de politică industrială menţionate în

Strategia Naţională pentru Competitivitate 2014-2020

Anexa 5 bis. Lista domeniilor si subdomeniilor de specializare inteligenta si sănătate

Anexa 6: Schema de ajutor de stat „Inovare prin formare”

Anexa 7: Declarație pe propria răspundere privind încadrarea întreprinderii în categoria întreprinderilor mari

Anexa 8: Declarație privind **neîncadrarea** întreprinderii în categoria “întreprinderilor aflate în dificultate”

Anexa 9: Declarație privind certificarea efectului stimulativ

Anexa 10: Instrucțiuni orientative privind completarea cererii de finanțare

1. The Digital Economy and Society Index (DESI) https://ec.europa.eu/digital-single-market/en/desi [↑](#footnote-ref-1)
2. http://www.ecompetences.eu/ [↑](#footnote-ref-2)
3. https://www.asro.ro/ [↑](#footnote-ref-3)
4. HG nr. 775/2015 modificată prin HG nr. 640/2018 [↑](#footnote-ref-4)
5. Lista aferentă codurilor CAEN menționate în Strategia Națională pentru Competitivitate 2014-2020 va putea fi actualizată în măsura în care Strategia Națională pentru Competitivitate 2014-2020 va fi revizuită în sensul introducerii de noi domenii/sectoare cu potențial competitiv [↑](#footnote-ref-5)
6. Coroborat cu prevederile din cap. 1.13 Contribuția proprie minimă a solicitantului, pentru un proiect în cadrul căruia se aplică o intensitate de 60% din costurile totale eligibile ale proiectului de formare a adulților, valoarea maximă eligibilă va fi mai mică decât 500.000 euro, corespunzător unei contribuții proprii de 40%. [↑](#footnote-ref-6)
7. Pentru un proiect în cadrul căruia se aplică o intensitate de 60% din costurile totale eligibile ale proiectului de formare a adulților, valoarea maximă a ajutorului de stat pentru un proiect de formare rămâne 250.000 euro, dar scade valoarea maximă eligibilă, corespunzător unei contribuții proprii de 40%. [↑](#footnote-ref-7)